**TED**（全名︰TED Conferences, LLC。TED 係 Technology、Entertainment 同 design，分別解作科技、娛樂、設計）係一個全球性演講，由私營、非牟利組織 Sapling Foundation 舉辦，口號係「Ideas worth spreading」（值得傳開嘅諗法）。創辦人係 Richard Saul Wurman 同 Harry Marks。

佢喺 1984 年成立，之後喺 1990 年開始舉辦年度會議  。起初佢哋嘅演講內容圍繞科技同設計，好同矽谷嘅意念相關，但之後演講內容愈嚟愈大，包含而家嘅科學、文化、學術範圍嘅嘢 。一般嘅 TED 演講都係 18 分鐘長 。曾經喺 TED 演講嘅人克林頓、研究黑猩猩嘅女科學家珍·古道爾、白高敦、葛培理、比爾蓋茨、Google 創辦人拉里·佩奇同好多諾貝爾獎得主 。

自 2006 年起，講座嘅錄影透過「署名 - 非商業性使用 - 禁止演繹」創作共有版權公開喺 TED.com 畀公眾收睇 。截至 2015 年 2月，有超過 1,900 場演講免費公開。喺 2011 年 6 月，演講錄影總觀看次數突破五億 。至 2012 年 11 月，TED talks 已經有十億人次收睇 。

歷史、源起
-----

Jimmy Wales︰維基百科嘅誕生
克林頓 2007 年喺 TED 演講
TED 係由建築同圖像設計師 Richard Saul Wurman 喺 1984 年構想出嚟，佢留意到科技、娛樂同設計可以融合，而 TED 就有科技、娛樂同設計嘅意思 。第一個 TED 會議由 Harry Marks 同 Wurman 喺同一年籌辦，主題係 Sony 光碟，而蘋果公司嘅電腦亦都首次展出 。演講由數學家 Benoit Mandelbrot 同埋 digerati 社群有影響力嘅人，例如 Nicholas Negroponte 同 Stewart Brand 發表。嗰次活動財政上遇到困難，所以要喺六年後至可以舉辦第二屆會議 。

由 1990 年開始，一班由 TED 人組成嘅社群冒起，佢哋每年齊集加州嘅蒙特利。到咗 2009 年，佢哋因為參加者愈嚟愈多嘅關係搬去加州嘅長灘 。起初，講者都係由 acronym TED 背後嘅專家搵返嚟，但喺九十年代，開始搵埋科學家、哲學家、音樂家、宗教領袖、慈善家同其他好多唔同嘅人 。

管理人 Chris Anderson 2007 年
2000 年，65 歲嘅 Wurman 搵接任人。佢約見新媒體同時係 TED 嘅擁躉 Chris Anderson 商討未來方向。Anderson 嘅英國媒體公司 Future 買咗 TED。2001 年 11 月，Anderson 嘅非牟利嘅組織 Sapling Foundation（信念︰*「促進好嘅諗法傳開」*）以四百萬英鎊向 Future 收購 TED 。2002 年 2 月，Anderson 發表一場 TEDTalk 演講去解釋佢對 TED 會議嘅遠景同埋佢未來作為管理人嘅角色 。Wurman 喺 2002 年嘅會議之後離任。

2006 年，每名出席者嘅開支為 4,400 美元，出席者都只能夠係受邀出席 。會員制喺 2007 年有更改，年費變為 6,000 美元，當中包括會議出席、會訊嘅郵件通知、網絡工具使用、會議光碟。

2014 年會議會場搬到去溫哥華。

TED 現時由唔同嘅收入支持營運，包括出席會議嘅收費、公司贊助、基金支持、牌照申請收入、書籍出版。贊助嘅公司有廣泛，例如係 Google、通用電氣、高盛、可樂公司。贊助公司唔會參與活動嘅創意發展，佢哋亦都禁止上台發表任何嘢，以確保活動獨立進行 。

TED 員工有大約 140 人，佢哋喺紐約市同溫哥華嘅總部返工 。

TEDGlobal
---------

2005 年，喺 Anderson 引導之下，加咗一個更國際化嘅姐妹會議，叫 TEDGlobal。佢先後喺英國牛津（2005、2009、2010年）、坦桑尼亞 Arusha（2007年）（嗰次叫 TED 非洲）同埋蘇格蘭愛丁堡（2011、2012、2013年）。2014 年 TED 全球喺里約熱內盧舉行 。另外 TED India 都喺印度邁索爾舉行（2009）。

TED 嘅歐洲負責人兼 TEDGlobal 管理人係瑞士出世嘅 Bruno Giussani 。

TED 2011 *再次發現驚奇* 由 2011 年 2 月 28 日至 2011 年 3 月 4 日喺加州長灘舉行 。TED 會議有姐妹會議，叫 TEDGlobal，每年暑假喺英國舉行。2009 年嘅 TEDGlobal *睇唔到嘅事物嘅物質* 喺 2009 年 7 月 21-24 日喺英國牛津舉行。2010 年嘅 TEDGlobal（都係喺牛津舉行）嘅主題係*而家係好消息*；2011 年嗰會議移師至一個位於愛丁堡嘅新地方，並喺 7 月 12-15 日舉行，主題為*生命裏面嘅嘢*。2012 TEDGlobal 會議*關鍵嘅開放心態* 喺 7 月 25-29 日喺愛丁堡舉行 。

TED Prize
---------

TED Prize 喺 2005 年開始有。直至到 2010 年，呢個獎每年都會頒畀三個人，每人十萬美元獎金同埋一個「改變世界嘅願望」，每個得獎者需要喺主要嘅年度會議上講出佢哋嘅願望。2010 年開始，TED 改咗輪選機制，只會有一個得獎者，因為 TED 想確保可以盡最大努力去支持得獎者嘅心願。喺 2012 年，該獎項冇頒畀任何人，而係一個當時全球城市化現象嘅概念。2013 年，獎金增加到一百萬美元。

### 歷屆得獎者

| 2005  | 2006  | 2007  | 2008  | 2009  | 2010  | 2011  | 2012  | 2013  | 2014  | 2015  | 2016  |
| --- | --- | --- | --- | --- | --- | --- | --- | --- | --- | --- | --- |
| Bono | Larry Brilliant | 克林頓 | Neil Turok | Sylvia Earle | Jamie Oliver | JR | City 2.0 | Sugata Mitra | Charmian Gooch | David Isay | Sarah Parcak |
| Edward Burtynsky | Jehane Noujaim | Edward O. Wilson | Dave Eggers | Jill Tarter |
| Robert Fischell | Cameron Sinclair | James Nachtwey | Karen Armstrong | José Antonio Abreu |

TED 會議安排紐約藝術家 Tom Shannon 整一個獎座用嚟送畀所有 TED Prize 贏家。獎座包含 **Lua error in 模組:Convert at line 272: attempt to index local 'cat' (a nil value).** 直徑長嘅鋁製球型磁浮喺一個胡桃碟上。

TED.com
-------

2005年，Chris Anderson 請咗 June Cohen 做 TED Media 嘅經理。喺2006年6月，鑑於 Cohen 想整一個類似 TED 演講嘅電視節目俾幾間電視台拒絕，一啲挑選咗、獲得最高觀眾評價嘅演講就以共享創意嘅「署名 - 非商業性使用 - 禁止演繹 3.0 版」授權擺喺 TED 嘅網站、YouTube 同 iTunes 度 。開頭只係上載咗幾個演講，試下觀眾反應點，跟著嗰年嘅1月，網站上面嘅 TED 影片數目增加到 44 個，收睇超過三百萬次。因為咁成功，TED 決定投入幾十萬美元去影片製作同個網站度 。

2007年4月，由 Method 設計公司設計嘅新嘅 TED.com 開咗。隨後幾年，個網站贏咗好多獎，其中有 Webby Award、iTunes 嘅 ｢全年最佳廣播｣（2006-2010）、Communication Arts 互動獎項嘅 ｢資訊設計獎｣（2007）、OMMA award 嘅 ｢影片分享獎｣（2008）、Web Visionary Award 嘅 ｢技術成就獎｣（2008）、The One Show Interactive 銅獎（2008）、AIGA 年度設計比賽（2009）同 Peabody Award（2012） 。

截至2015年6月，有超過二千個 TED talk 上載咗。每星期有五至七個新演講發佈。2009年1月，影片有五千萬人次收睇。2011年6月，收睇人次達到五億 。2012年11月13號，TED 到達十億人次收睇嘅里程碑 。

Chris Anderson 喺2012年3月嘅一個訪問中話：

> 以前每年都係得 800 人收睇影片，但而家一日都已經有一百萬人網上收睇 TEDTalks。當我哋最初放啲片上網測試反應嗰陣，我哋收到好多冇熱情嘅反應，於是我哋決定從根本着手，務求令我睇落唔似一個會議，而係似真係呼應返「想法值得傳開」，同埋嘗試為 TED 建立一個大型網站。會議仍然係個動力，但個網站可以加強個動力，令諗法可以傳到全世界 。
> 
> 

2012年3月，Netflix 公佈一個串流計劃，計劃裏面會播放第一批總共十六節目，每個節目長兩個鐘，包括由唔同講者講、但相同類別題材嘅 TEDTalks。節目將會開放畀美國、加拿大、拉丁美洲、英國同愛爾蘭嘅訂閱者 。由 Jami Floyd 主持，《TED Talks 紐約》 嘅節目喺2012年3月喺 《NYC Life》 頻道首播 。

公眾翻譯計劃
------

**公眾翻譯計劃**（Open Translation Project）喺 2009 年 5 月開始。根據 TED 管理人 Chris Anderson 嘅講法，計劃嘅目的係「[令]全世界 45 億唔識英文嘅人都可以獲得知識」。計劃利用大眾平台去為 TED 、TED-Ed 同 TEDx 演講製作字幕同翻譯字幕（2009 年 5 月以前嘅字幕合作夥伴係 dotSUB，而家改咗做公開代碼翻譯工具嘅 Amara）。起初，300 個影片翻譯由 200 位義務翻譯員譯成 40 種語言 。直至 2015 年 5 月，超過七萬個影片有字幕翻譯，另有 107 種嘅語言可供字幕翻譯，包括正體中文、簡體中文、粵語 ，重有 38,173 名義工曾經參與過翻譯 。

計劃令網站全世界嘅訪問人數大增，美國以外嘅瀏覽人次上升 350%，亞洲獲得六倍升幅，南美有超過十倍升幅 。

義務翻譯義工有唔同工具去幫佢哋翻譯，好似 Open Translation Project Wikipedia（簡稱︰OTPedia）、Facebook 支援群組  同網上影片教學 。

TEDx
----

TEDx 係獨立舉辦、好似 TED 官方會議一樣嘅活動，通常喺 TED 架構以外舉行。任何人如果想搞 TEDx，都可以向 TED 官方申請免費牌照，同承諾遵守某啲規則 。TEDx 活動都係非牟利，但可能會收取入場費或者有商業贊助以彌補開支 。同樣地，講者唔會獲得任何酬勞。講者唔可以對佢哋所用到或者所準備嘅講稿、材料、物資擁有版權，因為 TED 可能會編輯、修改或者改造佢哋，同埋 TED 有可能會將呢啲嘢根據創作共有版權發佈。

直到 2014 年 1 月，TEDx 演講資料庫收錄咗嚟自超過 130 個國家三萬幾個影片同演講 。2013 年 3 月，計嗮 133 個國家，每日有八個 TEDx 活動舉行緊，相比起 2012 年 6 月時每日只得五個 。 TEDx 演講包括現場表演，呢啲現場表演都包括喺 TEDx音樂項目裏面 。

2011 年 TED 開展一個叫 *TEDx in a Box* 嘅計劃，令發展中國家嘅人都可以搞 TEDx 活動。TEDx 開始咗其他嘅 TED 活動，好似 TEDx 青年、TEDx 公司同 TEDx 女性。

2014 年喺菲律賓米沙鄢群島舉行嘅 TEDx 聖卡洛斯大學，係第一個 TEDx 能夠喺六個月之內五次舉辦活動。

### 華語地區嘅 TEDx 活動

1. TEDxHongKong
2. TEDxWanchai
3. TEDxKowloon
4. TEDxChaterRoad　(2017年新辦)
5. TEDxYouth@HongKong
6. TEDxHSUHK
7. TEDxCUHK
8. TEDxLingnanUniversity
9. TEDxUniversityofMacau
10. TEDx茨廠街

參考
--

1. ↑  Hefferman, Virginia (January 23, 2009). "Confessions of a TED addict". *The New York Times*. 喺December 20, 2014搵到.
2. ↑  "TED Talks". *PeAndMe.com*. 喺December 20, 2014搵到.
3. ↑  "What's the big idea?". *The Guardian*. July 24, 2005. Retrieved December 20, 2014.
4. ↑  "TED Talks". Mashable.com. 原著喺2014年12月13號歸檔. 喺December 20, 2014搵到.
5. ↑  "Here's Why TED and TEDx are Appealing". *Forbes*. June 19, 2012. Retrieved December 20, 2014.
6. ↑  "TED-Ed".. 原著喺2016年1月2號歸檔. 喺2015年11月22號搵到. `{{cite journal}}`: External link in ``|journal=`` (help)
7. ↑  "Speakers". *TED: Ideas Worth Spreading*. TED Conferences, LLC. 喺February 6, 2009搵到.
8. ↑  "TEDTalks usage policy". TED.com. Retrieved December 20, 2014.
9. 1 2  "TED Talks List". TED. 喺February 1, 2015搵到.
10. ↑  "TED profile". Mashable.com. June 27, 2011. Retrieved December 20, 2014.
11. 1 2  "TED reaches its billionth video view!". TED Blog. November 13, 2012. Retrieved December 20, 2014.
12. ↑  "Daniel's world of inspiring people and their ideas".. 19 June 2014. 原著喺2014年7月15號歸檔. 喺2015年11月22號搵到. `{{cite journal}}`: External link in ``|journal=`` (help)
13. ↑  Cadwalladr, Carole Ted – the ultimate forum for blue-sky thinking 4 July 2010, The Guardian, Retrieved 20-09-2012.
14. 1 2  "About TED: History". 喺2012-09-20搵到.
15. ↑  Kim, Victoria (January 16, 2008). "Long Beach to host influential TED conference". *Los Angeles Times*. 喺February 13, 2010搵到.
16. ↑  Colin Morrison. "Heroes & Villains: TED, Future and NY Daily News". 原著喺2015年12月1號歸檔.
17. ↑  Chris Anderson. "Chris Anderson: TED's nonprofit transition - Talk Video - TED.com". 喺February 12, 2015搵到.
18. ↑  "Getting Invited (attendees)". *TED: Ideas Worth Spreading*. TED Conferences, LLC. 喺February 7, 2009搵到.
19. ↑  "How TED Works". *TED.com*. 喺18 May 2015搵到.
20. ↑  Ochoa, Rosmari. "Technology, Entertainment and Design (TED): A case study on how complimentary on- and off-line approaches can build community and cultivate platformsfor innovation and creativity" (PDF). *American University School of Communication*. American University. 喺18 May 2015搵到.
21. ↑  "Who we are - Our organization - About - TED". *TED.com*. 喺June 19, 2015搵到.
22. ↑  Past TEDs TED.com
23. ↑  Cadwalladr, Carole TEDGlobal 2012: 'The more you give away the more you get back', *The Guardian*, 24 June 2012. Retrieved 2012-12-06.
24. 1 2  TED Conferences (September 13, 2009). "Open-Translation Project Brings Subtitles in 40+ Languages to TED.com". *PR Newswire* (新聞稿). 原著喺2009年7月9號歸檔. 喺February 13, 2010搵到.
25. ↑  "Billionaires, astronauts and Middle East activists", *The Guardian*, 1 March 2011. Retrieved 2011-7-19.
26. ↑  "TEDGlobal 2012: Radical Openness". 原著喺2015年11月10號歸檔. 喺16 August 2012搵到.
27. ↑  Bruno Giussani. "Day 2: Dave Eggers and Tutoring, Neil Turok and the next African Einstein, Karen Armstrong and the Charter for Compassion", *Huffington Post*, February 28, 2008
28. ↑  TED Prize TED.com
29. ↑  "TED Prize 2005". TEDPrize.org. 原著喺2008-12-21歸檔. 喺2008-11-30搵到. (primary source)
30. ↑  "TED Prize 2006". TEDPrize.org. 原著喺2008-12-21歸檔. 喺2008-11-30搵到. (primary source)
31. ↑  "TED Prize 2007". TEDPrize.org. 原著喺2008-12-21歸檔. 喺2008-11-30搵到. (primary source)
32. ↑  "TED Prize 2008". TEDPrize.org. 原著喺2010-01-18歸檔. 喺2008-11-30搵到. (primary source)
33. ↑  "TED Prize 2009". TEDPrize.org. 原著喺2011-12-28歸檔. 喺2008-11-30搵到. (primary source)
34. ↑  "TED Prize 2010". TEDPrize.org. 原著喺2012-03-16歸檔. 喺2009-12-21搵到. (primary source)
35. ↑  "TED Prize 2011". TEDPrize.org. 喺2010-10-20搵到. (primary source)
36. ↑  "TED Prize 2012". TEDPrize.org. 原著喺2012-03-03歸檔. 喺2012-03-01搵到. (primary source)
37. ↑  "TED Prize 2013". TEDPrize.org. 喺2013-05-05搵到. (primary source)
38. ↑  "TED Prize 2014". TEDPrize.org. 喺2014-03-05搵到. (primary source)
39. ↑  "TED Prize 2015". TEDPrize.org. 喺2015-03-21搵到. (primary source)
40. ↑  〈2016 TED Prize 得獎者〉.. 喺November 11, 2015搵到. `{{cite web}}`: External link in ``|publisher=`` (help) (primary source)
41. ↑  "A gathering place for urban citizens to share innovations and inspire action". *City 2.0*. 喺12 July 2014搵到.
42. ↑  "Charmian Gooch: Anti-corruption activist". *TED*. 喺12 July 2014搵到. Global Witness co-founder Charmian Gooch is the 2014 TED Prize winner. At her NGO she exposes how a global architecture of corruption is woven into the extraction and exploitation of natural resources.
43. 1 2  "Giving Away Information, but Increasing Revenue" *The New York Times*, 16 April 2007.
44. ↑  "TED" (YouTube 頻道). *YouTube*. 喺February 12, 2015搵到.
45. ↑  "Program 2011 speakers". Stanford University. 歸檔時間2016年6月24號.`{{cite web}}`: CS1 maint: unfit URL (link)
46. ↑  Method - Awards 互聯網檔案館嘅歸檔，歸檔日期2013年8月7號，. Method.com
47. ↑  71st Annual Peabody Awards, May 2012.
48. ↑  "TED Review". MacWorld. 2009-12-22. 原著喺2010-10-19歸檔. 喺2009-12-23搵到.
49. ↑  With 500 Million Views, TED Talks Provide Hope for Intelligent Internet Video Mashable.com, 27 June 2011.
50. ↑  Coe, Julie (2012年3至4月). "TED's Chris Anderson". *Departures*. 歸檔時間2014年4月26號.`{{cite web}}`: CS1 maint: unfit URL (link)
51. ↑  Savitz, Eric. "Netflix To Stream TED Talks". *Forbes*.
52. ↑  "TED TALKS IN NYC –FEATURING WORLD-RENOWNED TALKS FROM TED.COM – PREMIERES ON NYC LIFE". *NYC Media*. March 15, 2012. 原著喺2012年11月3號歸檔. 喺January 17, 2012搵到.
53. ↑  "TED Open Translation Project". 喺February 12, 2015搵到.
54. ↑  "OTP 2014 Annual Report" TED.com, retrieved 22 May 2015.
55. ↑  "Amara.org TED Team stats" 互聯網檔案館嘅歸檔，歸檔日期2015年11月22號，. Amara.org, retrieved 22 May 2015.
56. ↑  "At 1-Year Anniversary, TED's Open Translation Project Celebrates More Than 7,000 Completed Translations From 4,000 Volunteers in 75 Languages". TED.com. 喺November 25, 2011搵到.`{{cite web}}`: CS1 maint: url-status (link)
57. ↑   Retrieved 22 Nov, 2015.
58. ↑  "Language Groups" Retrieved 22 Nov, 2015.
59. ↑  "Portal:Main". 喺February 12, 2015搵到.
60. ↑  "A Conference Makes Learning Free (and Sexy)" *New York Times* September 24, 2010.
61. ↑  TEDx General Rules TED.com, retrieved 22 March 2013.
62. ↑  "TED - TEDx Events - TEDxTalks". 喺February 12, 2015搵到.
63. ↑  Mark Fidelman (June 19, 2012). "Here's Why TED and TEDx are So Incredibly Appealing (infographic)". *Forbes*. 喺February 12, 2015搵到.
64. ↑  Heller, Nathan *Listen and Learn*, *The New Yorker*, 9 July 2012. Retrieved 02-09-2012.
65. ↑  Tedstaff *Graham Hancock and Rupert Sheldrake, a fresh take*, *TED Blog*, 18 March 2013. Retrieved 03-07-2014.
66. ↑  "About". *TEDx Music Project*. 喺February 12, 2015搵到.

出面網頁
----

* www.ted.com